મહેસાણા : પોલીસ હેડક્વાર્ટર ખાતે દશેરાનાં પર્વ નિમિત્તે હથિયાર પૂજન અને અશ્વપૂજન કરવામાં આવ્યુ હતું.દશેરાનાં તહેવાર નિમિત્તે દેશભરમાં શસ્ત્રપૂજન કરવામાં આવતું હોય છે. મહેસાણા પોલીસ હેડ ક્વાર્ટરમાં પણ એસપી નિલેશ જાજડીયા દ્વારા હથિયાર પૂજન અને અશ્વ પૂજન કરવાનું આયોજન કર્યુ હતું. હેડ ક્વાર્ટરમાં આવેલ માતાજીનાં મંદિરમાં હથિયારોનું પૂજન કરાયુ હતું.જ્યારે પોલીસનાં અશ્વોને મંદિર પાસે લાવીને તેમનું પણ પૂજન કરાયુ હતું. દશેરાનાં પર્વ નિમિત્તે એસપીએ મહેસાણા જિલ્લાની જાહેર જનતાને વિજયાદશમીનાં પર્વની શુભેચ્છાઓ આપી હતી.